|  |
| --- |
| **ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՐԴԱՐԱԴԱՏՈՒԹՅԱՆ** **ՆԱԽԱՐԱՐԻ ՏԵՂԱԿԱԼ** |
| *0010 Երևան Վ. Սարգսյան 3/8, հեռ. 594012* *Էլ. փոստ* *arpine.sargsyan@gov.am* |

**№ /12.0.1/10078-2022**

 **«11» մարտի 2022թ.**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ԱՐԴԱՐԱԴԱՏՈՒԹՅԱՆ ՆԱԽԱՐԱՐՈՒԹՅԱՆ**

**ՔՐԵԱԿԱՏԱՐՈՂԱԿԱՆ ՀԻՄՆԱՐԿՆԵՐՈՒՄ**

**ԵՎ ՄԱՐՄԻՆՆԵՐՈՒՄ ՀԱՍԱՐԱԿԱԿԱՆ**

**ՎԵՐԱՀՍԿՈՂՈՒԹՅՈՒՆ ԻՐԱԿԱՆԱՑՆՈՂ**

**ՀԱՍԱՐԱԿԱԿԱՆ ԴԻՏՈՐԴՆԵՐԻ ԽՄԲԻ ՆԱԽԱԳԱՀ**

**ՏԻԿԻՆ ԶԱՐՈՒՀԻ ՀՈՎՀԱՆՆԻՍՅԱՆԻՆ**

(էլ հասցե՝ prisonarmenia@gmail.com)

**Հարգելի՛ տիկին Հովհաննիսյան,**

Ի պատասխան Ձեր՝ 2022 թվականի փետրվարի 9-ի թիվ 22-11 գրության՝ հայտնում եմ հետևյալը.

* ՀՀ արդարադատության նախարարության և Եվրոպայի խորհրդի կողմից համատեղ իրականացվող Առողջապահության և մարդու իրավունքների պաշտպանության ամրապնդումը Հայաստանի քրեակատարողական հիմնարկներում ծրագրի (այսուհետ՝ Ծրագիր) շրջանակներում, ի թիվս այլնի, 2021 թվականի ընթացքում իրականացվել է կարիքների գնահատում: Կարիքների գնահատման հիման վրա ցուցակագրվել են այն սարքավորումները, որոնցով անհրաժեշտ է համալրել Քրեակատարողական բժշկության կենտրոն» պետական ոչ առևտրային կազմակերպության (այսուհետ՝ ՊՈԱԿ)՝ քրեակատարողական հիմնարկներում տեղակայված ստորաբաժանումները:

Գնահատման արդյունքներով նախատեսվում է բանտային բժշկության ոլորտում ներդնելազատազրկված անձանց համար բժշկական տվյալների գաղտնիության ապահովմամբ, բնակչության շրջանում մատուցվող բժշկական խորհրդատվությունների ծավալին և որակին համապատասխանող, միջազգայնորեն ճանաչված սկզբունքներին համապատասխան հեռաբժշկության մոդելը, ինչը, ի թիվս այլնի, թույլ կտա նվազեցնել ազատությունից զրկված անձանց մատուցվող բժշկական օգնության և սպասարկման ծառայությունների մատուցման ձգձգման ռիսկը, մյուս կողմից լրացնել տեղում մասնագետների հնարավոր պակասը:

Հեռաբժշկության հիմնական խնդիրներն են`

1) պացիենտների պատշաճ բժշկական օգնություն ստանալու իրավունքի իրացման արդիականացումը.

2) նեղ մասնագիտական խորհրդատվություն պահանջող հիվանդությունների ժամանակին ախտորոշման և բուժման արդյունավետության բարձրացումը.

3) ՊՈԱԿ-ի ստորաբաժանումների միջև համագործակցության արդյունավետության բարձրացումը:

Եվրոպայի խորհրդի Երևանյան գրասենյակի կողմից հեռաբժշկության մոդելի ներդրման նպատակով անհրաժեշտ սարքավորումների (այդ թվում՝ բժշկական), ինչպես նաև ծրագրային ապահովման (նախատեսվում է ՊՈԱԿ-ի համար ներդնել էլեկտրոնային փաստաթղթաշրջանառության համակարգ և **այն կցել հանրային առողջապահական համակարգին**) ձեռք բերման նպատակով հայտարարվել է մրցույթ, որի արդյունքներով առկա է հաղթող ճանաչված մասնակից:

Հեռաբժշկության մոդելը՝ բանտային բժշկության ոլորտում ներդնելու նպատակով իրականացվող աշխատանքները նախատեսվում է ավարտին հասցնել մինչև 2022 թվականի ավարտը:

* Քրեակատարողական հիմնարկներում, այդ թվում՝ ՀՀ ԱՆ «Արմավիր» քրեակատարողական հիմնարկում, ազատությունից զրկված անձինք կարանտինային խցից համապատասխան խուց տեղափոխվում են համապատասխան քրեակատարողական հիմնարկի սոցիալական, հոգեբանական և իրավական աշխատանքների, անվտանգության ապահովման և օպերատիվ բաժինների կողմից կատարված ուսումնասիրությունների արդյունքներով՝ քրեակատարողական հիմնարկի պետին ներկայացված միջնորդության (ՀՀ արդարադատության նախարարի 2016 թվականի հուլիսի 13-ի N 279-Ն հրամանով հաստատված հավելվածի՝ Ձև 7) հիման վրա՝ հաշվի առնելով նրանց հոգեբանական համատեղելիությունը և մի շարք այլ առանձնահատկություններ: Հետագայում այլ խուց ազատությունից զրկված անձանց տեղափոխման հարցը քրեակատարողական հիմնարկի վարչակազմի կողմից քննարկվում է հիմնականում դատապարտյալների կամ կալանավորված անձանց դիմումի հիման վրա, այլ ոչ թե սեռական կողմնորոշմամբ կամ այլ առանձնահատկություններով պայմանավորված:

 Ինչ վերաբերում է քրեակատարողական հիմնարկի սանիտարահիգիենիկ աշխատանքներում ընդգրկված անձանց, հարկ է նշել, որ քրեակատարողական հիմնարկի կամ դրան հարող տարածքի բարեկարգման, ինչպես նաև սանիտարահիգիենիկ աշխատանքներում կալանավորված անձինք և դատապարտյալներն ընդգրկվում են **բացառապես իրենց դիմումի հիման վրա:**

Միաժամանակ, հարկ է փաստել, որ այս ոլորտում **ռազմավարական միջոցառումների առանցքը կազմում է այն, որ ազատությունից զրկված անձանց նկատմամբ պետք է դրսևորվի հավասար վերաբերմունք, պետք է բացառվի խտրական ցանկացած դրսևորում**:

**ՀԱՐԳԱՆՔՈՎ՝**

**ԱՐՓԻՆԵ ՍԱՐԳՍՅԱՆ**

Կատարող` Միշա Խուդավերդյան

Քրեական օրենսդրության, քրեակատարողական

և պրոբացիայի ոլորտի քաղաքականության մշակման վարչություն

Հեռ.՝ 59-41-56